b'\n_START_ARTICLE_\n\xc3\x98stlig skuddvikler\n_START_SECTION_\nUtseende\n_START_PARAGRAPH_\nEn ganske liten (vingespenn 10-13 millimeter) og tettbygd vikler. Forvingen er r\xc3\xb8dbrunt spraglete med to litt utydelige, lyse tverrb\xc3\xa5nd. Mellom disse er det ved framkanten en kommaformet og en liten, rund, svart flekk. Vingespissen er m\xc3\xb8rk. Bakvingen er gr\xc3\xa5brun, blekere ved roten.\n_START_SECTION_\nLevevis\n_START_PARAGRAPH_\nLarven kan leve p\xc3\xa5 mange ulike planter, b\xc3\xa5de bartr\xc3\xa6r (for eksempel lerk), l\xc3\xb8vtr\xc3\xa6r og urter.\n_START_SECTION_\nUtbredelse\n_START_PARAGRAPH_\nArten har en ganske begrenset utbredelse i Europa og er kjent fra Tsjekkia, Slovakia, Tyskland, Polen, Baltikum og Fennoskandia. Den finnes ogs\xc3\xa5 i \xc3\x98st-Asia. I Norge er den funnet spredt langs kysten vestover til Aust-Agder og dessuten i S\xc3\xb8r-Tr\xc3\xb8ndelag.'